Nous Phelippes, de Savoye et de Bourgoigne cuens, et nous Alix, sa fame, faisons savoir à touz que nous comandons et deffendons que nostres genz de La Planée ne facent ne aient dois or en avant essart ne maisons entre les boines que maistre Guillaume de Baume et Jehans de Lorraine ordoneront et deviseront, mais dois le devis desdites boines envers lour puent faire les genz de La Planée lour volonté, save la justice Jehan de Chalon et la justice à signour de Jou partout lay où avoir la doivent, et sauz noz droit pour nous et pour noz homes partout assiment. Et doivent les genz de La Planée avoir les fruit de ceste année senz plus des essart que il avoient fait et lour maisons. Doné à Saint-Jorge, l’uictive de feste saint Remy, l’an corrant per mil CC et sexante.